b'\n_START_ARTICLE_\nIztok Cergol\n_START_SECTION_\n\xc5\xbdivljenjepis\n_START_PARAGRAPH_\nIztok Cergol je maturiral na Klasi\xc4\x8dnem liceju France Pre\xc5\xa1eren v Trstu leta 2000, leta 2004 pa je diplomiral na tr\xc5\xbea\xc5\xa1ki In\xc5\xbeenirski fakulteti z diplomsko nalogo o mre\xc5\xbenem protokolu Z39.50. \xc5\xa0tiri leta kasneje je z odliko zaklju\xc4\x8dil \xc5\xa1e podiplomski \xc5\xa1tudij ra\xc4\x8dunalni\xc5\xa1kega in\xc5\xbeenirstva na In\xc5\xbeenirski fakulteti v Trstu z diplomsko nalogo o katalogizacijskih sistemih v peer-to-peer omre\xc5\xbejih.\n_START_SECTION_\nGlasba\n_START_PARAGRAPH_\nGlasbo je spoznal pri petih letih, ko mu je ded Milko Cibic pokazal \xc4\x8drnobele tipke na klavirju in na orglah. Leto kasneje je pri\xc4\x8del s \xc5\xa1tudijem violine na tr\xc5\xbea\xc5\xa1ki Glasbeni Matici pod mentorstvom prof. Jagode Kjuder. \xc5\xa0tudij je zaklju\xc4\x8dil leta 2001 na konservatoriju Giuseppe Tartini v Trstu. Pri 12. letih je dobil v roke kitaro in harmoniko, obenem je obiskoval te\xc4\x8daje in poletne seminarje orglanja. Dobrih deset let kasneje je za\xc4\x8del spoznavati svet pihal s klarinetom in saksofonom ter svet trobil s trobento._NEWLINE_Leta 1998 je pristopil k svojemu prvemu bendu Kra\xc5\xa1ki ov\xc4\x8darji, od leta 2004 pa je \xc4\x8dlan skupine Mali bogovi. Med v letih 2007-08 je igral pri doberdobski skupini Blek Panters, z Matejem Grudnom (Kekom) pa je na za\xc4\x8detku 3. tiso\xc4\x8dletja ustanovil KUD Gre\xc5\xa1ni Kozli, ki je nastopal najprej kot cover band, v letih 2013-15 pa kot glasbeno-gledali\xc5\xa1ki duo z avtorsko muzikomedijo (u)TRI(n)KI. _NEWLINE_Vodil je mo\xc5\xa1ki pevski zbor Kolonkovec in je pomo\xc5\xbeni dirigent pri Godbenem dru\xc5\xa1tvu Nabre\xc5\xbeina. Ob\xc4\x8dasno sodeluje s \xc5\xa1olskim orkestrom tr\xc5\xbea\xc5\xa1ke Glasbene Matice iz Trsta in z orkestrom Glasbenega centra Emil Komel iz Gorice. Od leta 2014 nastopa s skupino Zmelkoow v vlogi maestra Zergoloffa.'